b'\n_START_ARTICLE_\nVictor Loret\n_START_SECTION_\nLiv og virke\n_START_PARAGRAPH_\nVictor Loret var s\xc3\xb8nn av organisten Cl\xc3\xa9ment Loret. Han studerte under Gaston Maspero ved \xc3\x89cole pratique des hautes \xc3\xa9tudes. _NEWLINE_I 1881 reiste Loret til Egypt, der han virket ved det mot slutten av 1885 grunnlagte Mission arch\xc3\xa9ologique fran\xc3\xa7aise i Kairo. Han arbeidet en tid for egyptologen Eug\xc3\xa8ne Lef\xc3\xa9bure med innskrifter oppdagert i Kongenes dal og andre thebanske graver. Fra 1886 til 1897 underviste han i egyptologi ved Universitetet i Lyon. Fra 1897 til 1899 var han generaldirekt\xc3\xb8r ved den egyptiske oldsaksmyndighet. \xc3\x85rene 1898 og 1899 oppdaget han gravene til faraoene Thutmosis I (KV38), Thutmosis III (KV34) og Amenophis II (KV35), tre av de eldste og viktigste av gravene i Kongenes dal. _NEWLINE_Flere kongelige mumier var blitt flyttet til KV35 for \xc3\xa5 beskytte dem mot gravr\xc3\xb8vere av Amun-ypperstepresten Pinedjem under det 21. dynasti._NEWLINE_Oppdagelsen av de f\xc3\xb8lgende graver i Kongenes dal tilskrives Victor Loret: KV32, KV33, KV35, KV36, KV38, KV40, KV41 og KV42. Hans krav p\xc3\xa5 ogs\xc3\xa5 \xc3\xa5 ha oppdaget KV34 er blitt betvilt av noen egyptologer som mener at den \xc3\xa6re m\xc3\xa5 g\xc3\xa5 til en av hans lokale formenn._NEWLINE_Fra 1900 til 1929 underviste han igjen ved Universitetet i Lyon.'